kombinácia liekov na lačno
Dobrý deň,ráno užívam euthyrox,Nolpaza,Thioctacid.Na lačno.Mozem ich užiť naraz spolu?Ďakujem
Dobrý deň,
ďakujeme za Vašu otázku.
Liek Thioctacid nemá klinicky závažné interakcie s vyššie uvedenými liekmi. Súbežné podávanie lieku Euthyrox spolu s inhibítormi protónovej pumpy (Nolpaza) môže spôsobiť zníženie absorpcie hormónov štítnej žľazy. Odporúča sa počas liečby sledovať funkciu štítnej žlazy a v prípade, že endokrinológ nie je informovaný o liečbe Nolpazou, je potrebné ho o tejto skutočnosti upovedomiť.
Lieky Euthyrox a Nolpaza sa užívajú nalačno. Prvou možnosťou je užiť lieku Nolpaza najskôr pol hodinu po užití lieku Euthyrox. Následne po pol hodine je možné raňajkovať. Druhou možnosťou je užitie lieku Euthyrox ráno nalačno (pol hodinu pred raňajkami) a Nolpazu je možné podať 2 hodiny po jedle, alebo večer 30 minút pred jedlom.
Prajem pekný zvyšok dňa.
S pozdravom
Mgr. Emma Halás Haluščíková